Tveir handteknir vegna ráns
Tveir menn voru handteknir í gær af lögreglunni á höfuðborgarsvæðinu í tengslum við rán  í skartgripaversluninni Gullsmiðjunni í Hafnarfirði í síðustu viku. Lögreglan hefur yfirheyrt nokkra í tengslum við ránið undanfarna daga.
Að sögn Margeirs Sveinssonar aðstoðaryfirlögregluþjóns er rannsókn málsins í fullum gangi og hefur lögregla farið í húsleit á nokkrum stöðum undanfarna daga, þar á meðal eina í gær þar sem tvímenningarnir voru handteknir. Þeir eru enn í haldi lögreglu en ekki hefur verið ákveðið hvort óskað verður eftir gæsluvarðhaldsúrskurði yfir þeim.
Einn situr í gæsluvarðhaldi vegna ránsins en hann var úrskurðaður í tveggja vikna gæsluvarðhald fyrir viku.
Tveir grímuklæddir menn ógnuðu starfsmanni verslunarinnar með bareflum og hnífum síðdegis á fimmtudag í síðustu viku. Flúðu þeir af vettvangi á hvítum jepplingi sem reyndist vera stolinn og á röngum skráningarmerkjum.
Bílnum var ekið á ofsahraða, meðal annars á móti umferð og utan í annan bíl. Fannst jepplingurinn við afleggjarann til Grindavíkur síðar sama dag.
Tveir menn voru handteknir í gær af lögreglunni á höfuðborgarsvæðinu í tengslum við rán  í skartgripaversluninni Gullsmiðjunni í Hafnarfirði í síðustu viku.
Einn situr í gæsluvarðhaldi vegna ránsins en hann var úrskurðaður í tveggja vikna gæsluvarðhald fyrir viku.
veir grímuklæddir menn ógnuðu starfsmanni verslunarinnar með bareflum og hnífum síðdegis á fimmtudag í síðustu viku.